KOMISIJOS REGLAMENTAS (EB) Nr. 2065/2004
2004 m. lapkričio 30 d.
dėl Baltijos menkių žvejybos su Vokietijos vėliava plaukiojančiais laivais sustabdymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (1), ypač į jo 21 straipsnio 3 dalį,
kadangi:
(1)
2003 m. gruodžio 19 d. Tarybos reglamente (EB) Nr. 2287/2003, nustatančiame 2004 m. Bendrijos vandenyse ir vandenyse, kuriuose privaloma nustatyti žvejybos apribojimus, žvejojantiems Bendrijos laivams taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas, numatomos Baltijos menkių kvotos 2004 m. (2).
(2)
Siekiant užtikrinti, kad būtų laikomasi nuostatų dėl žuvų rūšių, kurioms taikomos kvotos, sugavimo kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję skirtą sugavimo kvotą.
(3)
Pagal Komisijai pateiktą informaciją su Vokietijos vėliava plaukiojančių arba Vokietijoje įregistruotų laivų Baltijos menkių sugavimais ICES I, IIb zonoje jau yra išnaudota 2004 m. suteikta kvota. Vokietija uždraudė žvejoti šios rūšies žuvį nuo 2004 m. spalio 22 d. Todėl reikėtų palikti šią datą,
PRIĖMĖ ŠĮ REGLAMENTĄ:
1 straipsnis
Su Vokietijos vėliava plaukiojantys arba Vokietijoje įregistruoti laivai laikomi išeikvoję Baltijos menkių sugavimui ICES I, IIb zonoje 2004 m. Vokietijai skirtą kvotą.
Draudžiama žvejoti Baltijos menkes ICES I, IIb zonoje laivais, plaukiojančiais su Vokietijos vėliava arba įregistruotais Vokietijoje. Be to, nuo šio reglamento įsigaliojimo dienos draudžiama laikyti laive, perkrauti ir iškrauti tuose laivuose sugautą minėtą žuvų rūšį.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. spalio 22 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. lapkričio 30 d.